อีก2-3วันจะครบกำหนดฉีดยาคุมแล้ว แต่ก่อนหน้านั้นประมาณ1อาทิตย์ รูเสึกว่าตัวเองอารมณ์แปรปรวน หงุดหงิดง่าย เซนซิทีฟ แถมยังมีตกขาวแบบก้อนๆสีขาวออกมาเยอะมากด้วย มีอาการปวดท้องนิดๆหน่วงๆ ได้ทำการกินยาที่ซื้อมาและก็ก้ยาสอดแบบที่เภสัชมาแล้ว แต่ก็หาย100% อยากทราบว่ามีผลเกี่ยวเนื่องกันหรือเปล่าค่ะ ? ถ้าแบบนี้มีตกขาวอยู่ยังสามารถฉีดยาคุมได้หรือไม่ค้ะหรือควรหยุดฉีดยา? เพราะตั้งแต่ฉีดยาคุมมาไม่เคยมีอาการแบบนี้เลยค่ะ ตอนนี้เข็มที่4แล้ว ถึงมีอาการ รบกวนด้วยค้ะ.
สวัสดีค่ะ การตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น**กรณีของ Nicha นั้นคิดว่า คิดว่าเป็นอาการตกขาวที่ผิดปกตินะคะ อาจเป็นจากเชื้อราที่ติดในช่องคลอด จึงทำให้ตอบสนองต่อยาสอดช่องคลอดได้ดีค่ะส่วนผลข้างเคียงของยาคุมกำเนิด ได้แก่ อาการคลื่นไส้ อาเจียน วิงเวียน อารมณ์แปรปรวนได้ค่ะ แต่โดยทั่วไปยาคุมกำเนิดไม่ได้เพิ่มโอกาสการเกิดอาการตกขาวนะคะดังนั้นหาก Nicha ต้องการคุมกำเนิดต่อเนื่อง สามารถไปฉีดยาคุมกำเนิดตามกำหนดได้ค่ะอาการตกขาว แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.และหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ